nicephorus-gregoras.historia-romana 4.7.5
( Ε . ) Ἐπεὶ δὲ καὶ ἐς Συρίαν καὶ Φοινίκην εἰσβάλλειν ἤδη καιρὸς ἦν αὐτοῖς , οὐχ ὅμοια τὰ ἐκεῖ τοῖς ὄπισθεν ἀπηντήκει . Ἄραβες γὰρ ὄντες οἱ ταύτην κατέχοντες , γένος ἀλλόφυλον καὶ ὑπερηφανίας μεστὸν , πράγματα παρέσχον αὐτοῖς · μᾶλλον δὲ οὐκ αὐτοῖς , ἀλλ' ἑαυτοῖς . ὅπλα γὰρ ἀράμενοι τὴν πάροδον διεκώλυον ὕφεσιν τῆς σφῶν αὐτῶν ἀξίας λογισάμενοι , εἰ τὴν αὐτῶν αἵματος καὶ νεκρῶν χωρὶς διέλθοι γένος ἔκφυλον καὶ πάνυ τοι ὑπερόριον τῆς αὐτῶν γῆς . ὅθεν σιτίων οἱ Κελτοὶ ἀποκεκλεισμένοι καὶ σπάνει πιεζόμενοι τῶν ἄλλων ὅσα ἐς ἀπαραίτητον χρῆσιν ἐτύγχανον τοῖς τε ὑποζυγίοις καὶ αὐτοῖς , ὅπλοις καὶ διαμάχαις ἔδοξε τὴν τῶν ὅλων ἐπιτρέψειν κρίσιν . ἐντεῦθεν πόλεμοι συνεχεῖς ἀνεῤῥήγνυντο καὶ χύσεις αἱμάτων Ἀραβικῶν κατὰ τῆς θρεψαμένης ἔῤῥεον νύκτωρ καὶ μεθ' ἡμέραν καὶ πόλεων ἐγίνοντο ἀνδραποδισμοὶ , ἐπικρατεστέρας ὁσημέραι τῆς τῶν Κελτῶν γινομένης ἰσχύος . καὶ ἵνα τἀν μέσῳ συντέμω , πᾶν ὅ , τι κράτιστον ἦν τοῦ τῶν Ἀράβων ὁπλιτικοῦ , τὸ μὲν αἵματι καὶ κόνει δόντες , τὸ δ' ὡς ποῤῥωτάτω διώξαντες , δούλοις ἀόπλοις ἅπασιν ἐχρήσαντο , τοῦ λοιποῦ τὴν οἴκησιν αὐτόθι πεποιηκότες . τοὺς γὰρ ἄνδρας νενικηκότες ἔρωτι τῶν τοῦ τόπου χαρίτων ἡττήθησαν · κἀκεῖ τὸν ἑξῆς αἰῶνα διαμένειν ἐγνώκεσαν , ἔλεγχος πάσης κατηγορίας αὐτοὶ ἑαυτοῖς καταστάντες . ἔργον γὰρ αὐτοῖς καὶ σκοπὸς τῆς οἴκοθεν ἐκδημίας ὑπῆρχεν , ἐς Παλαιστίνην εἰ δυνηθεῖεν ἐλθεῖν καὶ τοὺς τὸν σωτήριον κατέχοντας τάφον ἀσεβεῖς ἢ τελέως ἐκεῖθεν ἐξελάσαι , ἢ τὸ ἑαυτῶν ἐκεῖσε κενώσαντας αἷμα σωτηρίαν ψυχῆς ἀνταλλάξασθαι . καὶ τοιοῦτος ἦν ὁ τῆς πατρίδος ὑπερορίους αὐτοὺς ποιησάμενος ἔρως , θεῖος ὡς ἀληθῶς καὶ ὑμνούμενος τοῖς ἀκούουσιν · ἀλλ' ὁ τῆς Φοινίκης καὶ Συρίας ἔρως τὸν θεῖον ἐκεῖνον ἀκλεῶς ἐξέκρουσεν ἔρωτα ὑπὸ πλούτου βαρυνθεῖσι καὶ οἷον εἰπεῖν μεθυσθεῖσι κριταῖς ἐντυχὼν παρ' ἐλπίδα .
Lemmas: ( Ε . ) ἐπεί δέ καί εἰς Συρία καί Φοινίκη εἰσβάλλω ἤδη καιρός εἰμί αὐτός , οὐ ὅμοιος ὁ ἐκεῖ ὁ ὄπισθεν ἀπαντάω . Ἄραψ γάρ εἰμί ὁ οὗτος κατέχω , γένος ἀλλόφυλος καί ὑπερηφανία μεστός , πρᾶγμα παρέχω αὐτός · μᾶλλον δέ οὐ αὐτός , ἀλλά ἑαυτοῦ . ὅπλον γάρ ἀείρω ὁ πάροδος διακωλύω ὕφεσις ὁ σφεῖς αὐτός ἄξιος λογίζομαι , εἰμί ὁ αὐτός αἷμα καί νεκρός Χωρὶς διέρχομαι γένος ἔκφυλος καί πάνυ ὅς ὑπερόριος ὁ αὐτός γῆ . ὅθεν σιτίον ὁ Κελτοί ἀποκλείω καί σπάνις πιέζω ὁ ἄλλος ὅσος εἰς ἀπαραίτητος χρῆσις τυγχάνω ὁ τε ὑποζύγιον καί αὐτός , ὅπλον καί διαμάχη δοκέω ὁ ὁ ὅλος ἐπιτρέπω κρίσις . ἐντεῦθεν πόλεμος συνεχής ἀναλέγω καί χύσις αἷμα Ἀραβικός κατά ὁ τρέφω ῥέω νύκτωρ καί μετά ἡμέρα καί πόλις γίγνομαι ἀνδραποδισμός , ἐπικρατής ὁσημέραι ὁ ὁ Κελτός γίγνομαι ἰσχύς . καί ἵνα ἐν μέσος συντέμνω , πᾶς ὅς , τίς ἀγαθός εἰμί ὁ ὁ Ἄραψ ὁπλιτικός , ὁ μέν αἷμα καί κόνις δίδωμι , ὁ δέ ὡς προσωτέρω διώκω , δοῦλος ἄοπλος ἅπας χράω , ὁ λοιπός ὁ οἴκησις αὐτόθι ποιέω . ὁ γάρ ἀνήρ νικάω Ἔρως ὁ ὁ τόπος Χαρίτων ἡσσάομαι · ἐκεῖ ὁ ἑξῆς αἰών διαμένω γιγνώσκω , ἔλεγχος πᾶς κατηγορία αὐτός ἑαυτοῦ καθίστημι . ἔργον γάρ αὐτός καί σκοπός ὁ οἴκοθεν ἐκδημία ὑπάρχω , εἰς Παλαιστίνη εἰμί δύναμαι ἔρχομαι καί ὁ ὁ σωτήριος κατέχω τάφος ἀσεβής ἢ τέλειος ἐκεῖθεν ἐξελαύνω , ἢ ὁ ἑαυτοῦ ἐκεῖσε κενόω αἷμα σωτηρία Ψυχή ἀνταλλάσσω . καί τοιοῦτος εἰμί ὁ ὁ πατρίς ὑπερόριος αὐτός ποιέω Ἔρως , θεῖος ὡς ἀληθής καί ὑμνέω ὁ ἀκούω · ἀλλά ὁ ὁ Φοινίκη καί Συρία Ἔρως ὁ θέω ἐκεῖνος ἀκλεής ἐκκρούω Ἔρως ὑπό πλοῦτος βαρύνω καί οἷος εἶπον μεθύσκω κριτής ἐντυγχάνω παρά ἐλπίς .